Եկեղեցու առջև Ամենայն Հայոց Կաթողիկոսին և ՀՀ նախագահին դիմավորեցին Արարատյան Հայրապետական թեմի առաջնորդական փոխանորդ Գերաշնորհ Տ. Նավասարդ արքեպիսկոպոս Կճոյանը և ՀՀ վարչապետ Հովիկ Աբրահամյանը: Արարատյան Հայրապետական թեմի հոգևորականաց դասի և ՀՀ պետական բարձրաստիճան պաշտոնյաների ուղեկցությամբ Նորին Սրբությունը և ՀՀ նախագահը «Հրաշափառ» շարականի ներքո առաջնորդվեցին եկեղեցի, ուր սկսվեց շքեղակառույց տաճարի օծման արարողությունը: